《吴醉亭谓余懒慢如嵇康以诗规劝叠韵为报》
清代·陈以豫

一枝暂借此栖身，为爱园亭少俗尘。对客嵇康生性懒，去官陶令不嫌贫。

君能知我应规我，才本低人敢傲人。且脱貂裘来换酒，主宾同醉玉壶春。

作者简介：字立夫，附贡生，以府经历分发河南，由河工保升知县，署彰德府通判。著有听雨轩诗稿。年未五十卒。